bos Poster | Spreadshirt
Donker bos met volle maan
Tags: volle maan, maan, boom, woods, donkere
Meer designs van Sebastian Robles
Alles van Sebastian Robles
Black And White Collection V2Black And White CollectionVolle MaanMaanBoomBosDonkereWeerwolfHalve MaanPlantsoen Net bouvalle, stompe na ANC se rampspoedige grondhervormingsproses | SAUK.co.za - Nuus.info
ʼn Eens florerende druiwe- en sitrusplaas van 480 hektaar in Limpopo is gereduseer tot bouvalle, en afgekapte lemoenbome wat vir vuurmaakhout gebruik is.
Dit is die hartseer realiteit wat Solidariteit gister aangetref het tydens ʼn besoek aan die vervalle Sunningdale-plaas wat geleë is tussen Mokopane en Polokwane. Die plaas is in 2010 deur middel van ʼn grondhervormingsproses na die Sunningdale Workers’ Trust oorgedra.
Solidariteit het die plaas besoek nadat hy sy lid, mnr. Hannes Korff, die voormalige plaasbestuurder vir 13 jaar, suksesvol by die Kommissie vir Versoening, Bemiddeling en Arbitrasie (KVBA) verteenwoordig het. Die Trust het hom onregmatig afgedank en het nie ʼn lening wat hy aan hulle toegestaan het, terugbetaal nie. Die Trust skuld mnr. Korff sowat R400 000.
Volgens Anton van der Bijl, hoof van Solidariteit se arbeidsregafdeling, is hierdie ʼn groot oorwinning vir Solidariteit, maar die werklikheid van die verval op die plaas ʼn tragedie vir almal. “Die plaas het voorheen sowat 158 werkers in diens geneem. Dus word 158 gesinne, wat uitwerk op ongeveer 600 mense, nie meer gevoed nie weens ʼn rampspoedige grondhervormingstransaksie aan onbekwame begunstigdes,” het Van der Bijl gesê.
“ʼn Mens hoor dikwels van die rampspoedige gevolge van niedeurdagte grondhervormings­transaksies. Dit is egter eers wanneer jy tussen die bouvalle staan en die magdom besproeiingspype wat net uit die grond geruk is en aan die kant van die boorde in die son lê en verrot sien, dat die besef werklik insink,” het Van der Bijl gesê.
Volgens mnr. Korff sal die plaas nou opgeveil word om die uitstaande skuld te delg, maar dit sal sowat R50 miljoen kos om die plaas weer tot sy voormalige glorie te herstel. Dit sluit in die pakhuise, plaashuise, besproeiingstelsel, wingerde, lemoenboorde, skadunette, grensdrade, en 37 boorgate wat geplunder is en met klippe toegegooi is.
« Goudveldse polisiekaptein sal sy sê moet ken oor gesteelde skape in voertuig
Departement van Binnelandse Sake in warmwater oor onbetaalde R794m faktuur »